Mugerre

Mugerre Lapurdiko iparraldeko udalerri bat da, Lapurdi Beherea eskualdekoa.

 Geografia 
 Ingurune naturala 
Aturri ibaiak zeharkatzen du udalerria, baita bertara isurtzen den Ardanabia errekak ere.

 Udalerri mugakideak 
 Lehuntze iparraldean
 Urketa ipar-ekialdean
 Beskoitze ekialdean
 Hazparne hego-ekialdean
 Jatsu hegoaldean
 Hiriburu eta Milafranga mendebaldean
 Baiona ipar-mendebaldean

 Auzoak 
Mugerreko herriko etxearen arabera, herria 3 auzotan banatuta dago:
 Herri-Barnea
 Elizaberri
 Portua

 Historia 
1790. urtean, paisaia administratiboaren aldaketarekin batera, Mugerre kantonamendu bateko buru izan zen, Uztaritzeko barrutiaren menekoa, Lehuntze, Mugerre, Hiriburu eta Urketa udalerriak bere barne hartzen zituena.Paul Raymond, Dictionnaire topographique Béarn-Pays basque

1813ko abenduaren 9an, Mugerreko muinoak Soult mariskalaren eta Wellington dukearen arteko borroken eszenatokia izan zen, gerra napoleonikoen barruan.Philippe Veyrin, Les Basques, Arthaud 1975

1946ko abenduaren 21ean Radio Euskadi bertatik emititzen hasi zen.

 Demografia 
XIX. mendearen hasieratik XX. mendearen erdialdera 1.000-1.300 biztanleen tamaina izan zuen Mugerrek. 1960ko hamarkadatik aurrera, ordea, hazkunde nabarmena izan zuen, eta XXI. mendearen bigarren hamarkadan 5.000 biztanle izatera iritsi zen.

 Kultura 
 Euskara 
Uztaritze inguruko hizkera mintzatzen da Mugerren, nafar-lapurtarraren aldaera.

 Alkateak 

 Mugerreko herriko etxea (Agerria jauregia)

 Alkatea  Agintaldia  Alderdia  Gilbert Larcebeau  1995-2001  Roland Hirigoien  2001-2008  Roland Hirigoien  2008-2014 

 Ondasun nabarmenak 
 Agerria jauregiaFrantziako Kultura Ministerioa - Mugerreko jauregia, gaur egun Mugerreko herriko etxearen egoitza, 1728koa da
 San Joan Bataiatzailearen eliza: XVII. mendekoa da.

 Mugertar ospetsuak 
 Gilbert Larréguy (1931-2006) errugbilaria. Aviron Bayonnais taldean jokatu zuen.

 Erreferentziak 

 Kanpo estekak 

   Errobi-Aturri Herri Elkargoko webgunea

Kategoria:Mugerre